Public procurement notice: Contract Notice
Published: 2021-10-06
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33100000 | 38000000
Submission deadline: 2021-10-18
Award criteria: The most economic tender

Technical requirements: Hankinnan kohteena on bakteereiden, mykobakteereiden ja sienten tunnistamiseen käytettävä Maldi-Tof-laitteisto sekä laitesidonnaiset reagenssit ja tarvikkeet. Hankinnan kohde tulee HUSLAB Helsingin kliinisen mikrobiologian laboratorion käyttöön osoitteeseen Haartmaninkatu 3, Helsinki. Hankinnan kohde ja sitä koskevat vaatimukset on kuvattu yksityiskohtaisesti tarjouspyynnössä ja sen liitteissä.
Lisäksi hankintayksikkö voi hankkia toisen vastaavan laitteiston (optiolaitteisto). Optiolaitteiston sisältö on kuvattu tarkemmin kohdassa Tietoa lisähankintamahdollisuuksista.
Hankintayksikkö on aikaisempina vuosina tehnyt kahdella laitteistolla keskimäärin noin 115 000 testiä vuodessa.
Tilaaja solmii valitun toimittajan kanssa laitteistojen huoltoa koskevan sopimuksen laitteistojen takuuajan ulkopuolista huollosta sekä vikakorjauksesta.
Hankintamenettelyn määräaikoja on lyhennetty hankintalain 57 §:n nojalla. Tarkemmat perusteet määräaikojen lyhentämiselle on kerrottu jäljempänä.
Hankintayksikön käytössä olevien kahden Maldo-Tof-laitteiston toimittaja on bioMérieux. Laitteistot ovat tärkeä osa potilasdiagnostiikkaa. Hankintayksiköllä on käytössään nykyisen laitteiston toimittajan ohjelmisto, jonka käyttöoikeus (lisenssi) mahdollistaa kahdeksan yhtäaikaisen käyttäjän käyttää laitteistoa. Hankintayksikkö voi hyödyntää ao. lisenssiä tämän tarjouskilpailun perusteella hankittavien laitteistojen yhteydessä, mikäli tarjouskilpailun voittaneen tarjoajan tarjoamat laitteistot ovat yhteensopivia kyseisen ohjelmiston kanssa.
Hankinnan kohde muodostaa kliinisen mikrobiologian laboratorion diagnostiikkaan soveltuvan, toimivan ja käyttövalmiin kokonaisuuden. Keskeisenä vaatimuksena on, että laitteisto sekä tarvikkeet ovat CE/IVD-merkitty siten, että tunnistamisprosessi täyttää CE/IVD-vaatimukset ja soveltuu kliinisistä näytteistä eristettyjen bakteerien, mykobakteerien ja sienten tunnistamiseen.
Tarjottujen tuotteiden tulee olla uusia (eivät saa olla käytettyjä eikä esittelytuotteita). Tarjoukseen tulee sisältyä Maldi-Tof-laitteisto sekä optiolaitteisto, tarkoituksenmukaisen käytön edellyttämät lisälaitteet ja –varusteet sekä ohjelmistot, käyttökoulutus, näytteiden analysoinnin edellyttämät reagenssit ja laitesidonnaiset tarvikkeet ja tunnistustietokanta (kirjastot; bakteeri, sienet, mykobakteerit) päivityksineen. Lisäksi tarjouksen tulee sisältää takuun (12 kk) sekä takuun ulkopuolinen määräaikaishuolto ja viankorjaus. Tarjouksen tulee sisältää ohjelmiston käyttöoikeus, joka kattaa yhteensä 12 käyttäjän yhtäaikaisen käytön laitteistolla. Käyttöoikeuden tulee kattaa optiolaitteisto.
Laitetoimitusta koskevan sopimuksen (Laitesopimus) lisäksi solmitaan laitteiston huoltoa koskeva sopimus (Huoltosopimus) laitteiston/laitteistojen määräaikaishuolloista ja vikakorjauksista Huoltosopimuksen mukaisella huoltotasolla 3. Huoltosopimusta aletaan noudattaa aikaisintaan, kun Laitesopimuksen mukainen vastaanottotarkastus on hyväksytty ja Laitesopimuksen mukainen takuuaika on umpeutunut. Huoltosopimus jatkuu voimaantulosta eteenpäin vuoden kerrallaan, ellei jompikumpi osapuoli irtisano Huoltosopimusta.
Lisäksi solmitaan sopimus laitteen käytössä tarvittavien laitesidonnaisten tarvikkeiden ja reagenssien hankinnasta (Tarvikesopimus). Tarvikesopimus astuu voimaan aikaisintaan, kun Laitesopimuksen mukainen vastaanottotarkastus on hyväksytty. Tarvikesopimus on voimassa kaksi (2) vuotta, jonka jälkeen Tarvikesopimus on voimassa toistaiseksi.
Laitesopimus on voimassa, kunnes Laitteiston takuuaika on umpeutunut ja sopimusosapuolet ovat täyttäneet Laitesopimuksen mukaiset velvoitteensa.
Tarvikesopimus jatkuu toistaiseksi voimassa olevana määräaikaisen sopimuskauden päättymisen jälkeen ilman erillistä ilmoitusta.
Hankintayksikkö voi hankkia vuosien 2021-2022 aikana yhden (1) tarjouspyynnön vähimmäisvaatimukset täyttävän tarjouksen laitteiston (optiolaitteisto) sisältäen laitteiston tarkoituksenmukaisen käyttämisen edellyttämät lisälaitteet ja –varusteet sekä ohjelmistot. Optiolaitteistolle annetaan erillinen hinta Tuotetiedot ja hinnat-liitteellä. Optiolaitteiston hintaan ei tule sisällyttää käyttökoulutusta. Tarjoajan tulee huomioida tarjousta tehdessään, että kohdassa II.2.4 tarkoitettu ohjelmiston käyttöoikeus tulee kattaa myös optiolaitteisto. Lisähankinta voidaan tehdä, mikäli hankkeelle tullaan saamaan tarvittavat määrärahat.
Vaatimuksena on, että tarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot.
Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.

Eligibility requirements: Vaatimuksena on, että tarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot. Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.